**Kiosztandó a „Javaslat Szombathely Megyei Jogú Város Önkormányzata tulajdonában lévő gazdasági társaságokkal kapcsolatos döntések meghozatalára” című 12. számú napirendi ponthoz**

**Javaslat a Fedett Jégcsarnok üzemeltetésével kapcsolatos döntés meghozatalára**

A Közgyűlés a 319/2022. (IX.29.) Kgy. sz. határozatában úgy döntött, hogy a hogy SZOVA Nonprofit Zrt. és a Szombathelyi Pingvinek Jégkorong Klub közötti együttműködési megállapodás akként módosuljon, hogy a Szombathelyi Pingvinek Jégkorong Klub 2022. december 31-ig üzemeltesse tovább a jégcsarnokot. Tekintettel arra, hogy a jégkorong klubbal továbbra sem sikerült a hosszútávú üzemeltetés feltételeit kidolgozni, javaslom a jelenleg hatályban lévő szerződést a korábbi feltételekkel 2023. január 31. napjáig meghosszabbítani.

**Határozati javaslat**

**……/2022. (XII. 8.) Kgy. sz. határozat**

1. Szombathely Megyei Jogú Város Közgyűlése úgy határoz, hogy SZOVA Nonprofit Zrt. és a Szombathelyi Pingvinek Jégkorong Klub közötti együttműködési megállapodás akként módosuljon, hogy a Szombathelyi Pingvinek Jégkorong Klub 2023. január 31-ig a korábbi feltételekkel üzemeltesse tovább a jégcsarnokot.

2. A Közgyűlés felhatalmazza a SZOVA Nonprofit Zrt. Igazgatóságának elnökét, hogy a SZOVA Nonprofit Zrt. és a Szombathelyi Pingvinek közötti együttműködési szerződés módosítását aláírja.

3. A Közgyűlés felkéri a SZOVA Nonprofit Zrt. vezérigazgatóját, hogy a hosszú távú üzemeltetésre vonatkozó szerződéses javaslatát a Közgyűlés januári ülésére dolgozza ki.

**Felelős:** Dr. Nemény András polgármester

 Horváth Soma alpolgármester

 Dr. Károlyi Ákos jegyző

 (A végrehajtásért:

Nagyné dr. Gats Andrea, a Jogi és Képviselői Osztály vezetője

Kovács Cecília, a SZOVA Nonprofit Zrt. vezérigazgatója)

**Határidő:** 1.-2. pont: azonnal

 3. pont: a Közgyűlés januári ülése